Il-grupp militanti tat-Taliban waqqaf demostrazzjoni fil-belt kapitali Afgana Kabul, li kienet qed isejjaħ għad-dritt li n-nisa jitħallew jaħdmu u jiġu inklużi fil-governanza fl-Afganistan. Waqt li n-nisa kienu fi triqithom lejn il-palazz presidenzjali, it-Taliban attakkahom bil-gass tad-dmugħ u pepper spray. Il-midja fl-Afganistan ħabbret li t-Talibani insistew li l-protesta ma kinitx qed tiġi kkontrollata. Ħafna nisa qed jibżgħu li se jkun hemm rigress fid-drittijiet tagħhom, u li l-istorja se tirrepeti ruħha. Meta t-Taliban kien imexxi l-Afganistan bejn l-1996 u l-2001, in-nisa kellhom jgħattu wiċċhom meta joħorġu barra, filwaqt li l-kastigi għal reati minuri kienu jkunu ħorox ħafna. It-Taliban qal li se jħabbar gvern ġdid fil-jiem li ġejjin, b'uffiċjal tal-grupp jgħid li l-preparamenti għaċ-ċeremonja tal-inawgurazzjoni kienu fis-seħħ. Jumejn ilu It-Taliban mistenni jħabbar Gvern ġdid Waħda mill-wegħdi tal-grupp militanti kienet li n-nisa jistgħu jkunu involuti fil-governanza, però ma jistax ikollhom kariga ministerjali.